CELEX: 62015TN0598
Language: fi
Date: 2015-10-21 00:00:00
Title: Asia T-598/15: Kanne 21.10.2015 – Stichting Accolade v. komissio

7.12.2015   
            
            
               FI
            
            
               Euroopan unionin virallinen lehti
            
            
               C 406/42
            
         Kanne 21.10.2015 – Stichting Accolade v. komissio
   (Asia T-598/15)
   (2015/C 406/44)
   Oikeudenkäyntikieli: hollanti
   
      Asianosaiset
   
   
      Kantaja: Stichting Accolade (Drachten, Alankomaat) (edustajat: asianajajat H. de Boer ja J. Abma)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 30.6.2015 antaman päätöksen C(2015) 4411 final valtiontukea koskevassa asiassa SA.34676 (2015/NN) – Alankomaat (väite, jonka mukaan Harlingenin kunta on myynyt maata markkinahintaa halvemmalla)
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on oikeudettomasti rajannut kantajan kantelun vain pieneen osaan Harlingenin kunnan ja Ludinga VG:n välisen maakaupan muodostamasta kokonaisuudesta.
            
         
               2)
            
            
               Toinen kanneperuste, joka perustuu siihen, että yksityinen sijoittaja -arviointiperustetta ei ole sovellettu tai sitä on sovellettu virheellisesti. Komissio on virheellisesti käyttänyt kaupan arvioinnin perusteena 14–24 euron vaihteluväliä.
            
         
               3)
            
            
               Kolmas kanneperuste, joka perustuu siihen, että ne seikat ja lähtökohdat, joiden perusteella komission soveltama vaihteluväli on muodostunut, ovat ristiriidassa keskenään. Vertailukohtana käytetyt kaupat eivät nimittäin ole rinnastettavissa riitautettuun kauppaan.
            
         
               4)
            
            
               Neljäs kanneperuste, joka perustuu virheellisen hinta-arvion soveltamiseen vaihteluvälin yhteydessä.
            
         
               5)
            
            
               Viides kanneperuste, joka perustuu välillisistä eduista esitettyjen tosiseikkojen ilmeisen virheelliseen arviointiin.
            
         
               6)
            
            
               Kuudes kanneperuste, joka perustuu komission virheelliseen johtopäätökseen kantajan riitauttamasta toimenpiteestä.